મહારાષ્ટ્રના અમરાવતી જિલ્લામાં સ્થિત ડેમમાં માછીમારોએ 52 કિલોની એક માછલી પકડી છે, જે અમરાવતીમાં મોટી ચર્ચાનો વિષય બન્યો છે. અમરાવતી માટે વરદાન સાબિત થયેલ અપ્પર વર્ધા ડેમમાંથી 52 કિલોની ચાંદેરા પ્રજાતિની(સિલ્વર કૉર્પ) માછલી મળીછે. ડેમમાં પાણી ભરાયા બાદ પહેલીવાર આટલી મોટી માછલી માછીમારોના હાથ લાગી છે. સોમવારની સવારે માછીમારોએ ડેમમાં માછલી પકડવા માટે જાળ નાંખી હતી, ત્યારે જાળમાં 52 કિલો વજનની માછલી ફસાઇ હતી. આ ડેમમાં માછલીઓ પકડવા માટે કોન્ટ્રાક્ટ નળ-દમયંતી સાગર માછીમાર સહકારી સંસ્થાએ લીધો છે.